hotchpotch/miracl-hf-unified huggingface dataset:
রাজা টংকনাথ
রাজা টংকনাথ ইংরেজ শাসনামলে বর্তমান বাংলাদেশের ঠাকুরগাঁও জেলার রাণীশংকৈল উপজেলায় অবস্থিত মালদুয়ার পরগণার একজন জমিদার ছিলেন। তাঁর পিতা বুদ্ধিনাথ চৌধুরী । বহুমাত্রিক জনকল্যাণ ও জনসেবামূলক কর্মকান্ডের স্বীকৃতি স্বরূপ তিনি চৌধুরী ও রাজা উপাধিতে ভূষিত হন।
বুদ্ধিনাথের তিন ছেলে রামনাথ, টংকনাথ ও গৌরাঙ্গনাথ। এরমধ্যে রামনাথের অকাল মৃত্যু হয়, গৌরাঙ্গনাথ ছিলেন হাবা-গোবা আর টংকনাথ ছিলেন চতুর।বুদ্ধিনাথের মৃত্যু হলে টংকনাথ জমিদারির দায়িত্বভার গ্রহণ করেন। টংকনাথের স্ত্রী নাম জয়রামা শংকরী দেবী। তাঁদের তিন ছেলে কর্মনাথ চৌধুরী, রুদ্রনাথ চৌধুরী এবং শেষনাথ চৌধুরী।
রাজা টংকনাথ চৌধুরীর পূর্ব-পুরুষদের কেউ জমিদার ছিলেন না। বর্তমানে রাণীশংকৈল উপজেলা সদর হতে ৭ কিমি পূর্বে কাতিহার নামক জায়গায় গোয়ালা বংশীয় নিঃসন্তান এক জমিদার বাস করতেন। উক্ত জমিদারের মন্দিরে সেবায়েত হিসাবে কাজ করতেন টংকনাথের পিতা বুদ্ধিনাথ। গোয়ালা জমিদার ভারত এর কাশি যাওয়ার সময় তাম্রপাতে দলিল করে যান যে, তিনি ফিরে না এলে মন্দিরের সেবায়েত বুদ্ধিনাথ জমিদারির মালিক হবেন। গোয়ালা জমিদার ফিরে না আসায় বুদ্ধিনাথ জমিদারির মালিক হন। জমিদার বুদ্ধিনাথের মৃত্যুর পর টংকনাথ জমিদারির দায়িত্বভার গ্রহণ করেন। তৎকালীন ব্রিটিশ সরকারের আস্থা অর্জন করার জন্য মালদুয়ার স্টেট গঠন করেন।
রাজা টংকনাথ চৌধুরীর স্ত্রীর নাম ছিল জয়রামা শংকরী দেবী। রানীশংকরী দেবীর নামানুসারে মালদুয়ার স্টেট হয়ে যায় রানীশংকৈল।
রাজা টংকনাথ চৌধুরী খুব বড় মাপের জমিদার না হলেও তাঁর আভিজাত্যের কমতি ছিল না। ১৯২৫ সালের ১৮ নভেম্বর তৎকালীন বৃটিশ গভর্নর হাউসে টংকনাথ চৌধুরীকে বৃটিশ সরকার চৌধুরী উপাধিতে ভূষিত করেন। কথিত আছে, টংকনাথের আমন্ত্রণে তৎকালীন বড়লাট এবং দিনাজপুরের মহারাজা গিরিজনাথ রায় রাণীশংকৈলে এলে আমন্ত্রিত অতিথিবৃন্দকে টাকা নোট পুড়িয়ে রীতিমতো রাজকীয় অভ্যর্থনা ও আপ্যায়ন করান এবং পর্যাপ্ত স্বর্ণালংকার উপহার দেন। 
এর ফলে তৎকালীন বৃটিশ সরকারের কাছ থেকে চৌধুরী উপাধি এবং দিনাজপুরের মহারাজা গিরিজনাথ রায়ের কাছ থেকে রাজা উপাধি পান।
রাজা টংকনাথ ১৯১১ সালে তৎকালীন বৃহত্তর দিনাজপুর জেলার মধ্যে একমাত্র ব্যক্তি ছিলেন, যিনি কলকাতা প্রেসিডেন্সী কলেজে থেকে বি,এ পাশ করেন। তিনি দীর্ঘদিন বেঙ্গল লেজিসলেটিভ কাউন্সিলের সদস্য ছিলেন। টানা ১৫ বছর তিনি জেলা বোর্ডের সদস্য ছিলেন ও প্রথম ভারপ্রাপ্ত চেয়ারম্যান হিসেবে গুরুত্বপূর্ণ ভূমিকা রাখেন। এছাড়া তিনি নিজ খরচে দুইটি দাতব্য চিকিৎসালয় প্রতিষ্ঠা ও পরিচালনা করতেন। ৪টি শিক্ষা প্রতিষ্ঠানে নিয়মিত অনুদান 
দিতেন। রাজা টংকনাথ একটি ইংলিশ স্কুল প্রতিষ্ঠা করেন এবং ২০০ ছাত্রের থাকা ও খাওয়ার ব্যবস্থাসহ স্কুলের উন্নয়নের সার্বিক দায়ভার গ্রহণ করেন। তাঁর পিতা বুদ্ধিনাথ চৌধুরীর নামানুসারে প্রতিষ্ঠিত তৎকালীন B.N INSTITUTE (ইংলিশ মিডিয়াম) বর্তমানে যা রাণীশংকৈল পাইলট উচ্চ বিদ্যালয় নামে পরিচিত। তিনি শিক্ষানুরাগী হিসেবে শুধু শিক্ষা প্রতিষ্ঠানই স্থাপন করেননি, তাঁর লাইব্রেরীও ছিল বিভিন্ন বইয়ে সমৃদ্ধ। তাঁর সংগৃহীত বিভিন্ন বই এখনও দিনাজপুর সরকারী কলেজ,কারমাইকেল কলেজ লাইব্রেরীতে সংরক্ষিত আছে ।
১৯৪৭ সালের ১৪ আগস্ট ভারতবর্ষ ব্রিটিশদের শাসন থেকে মুক্ত হলে রাজা টংকনাথ চৌধুরী ১৭ আগস্ট স্বপরিবারে ভারতে চলে যান। তবে কথিত আছে রাজা মৌমাছির আক্রমণের শিকার হয়ে অসুস্থ অবস্থায় উন্নত চিকিৎসার জন্য কলকাতায় যান এবং ১৯৪৮ সালে সেখানেই মৃত্যুবরণ করেন।
স্লাইডিং দরজা
স্লাইডিং দরজা হল এক প্রকারের দরজা যা সহচরীভাবে (মসৃণভাবে একদিকে সরে যায়) খুলে , সাধারণত এটি একটি প্রাচীরের সাথে সমান্তরালে সংযুক্ত থাকে। স্লাইডিং দরজাগুলো নীচের ট্র্যাকের উপরে অথবা উপরের ট্র্যাক থেকে স্থগিত করা যেতে পারে। বিভিন্ন ধরনের স্লাইডিং দরজার মধ্যে পকেট দরজা, আর্কেডিও দরজা, বাইপাস দরজা ইত্যাদি অন্যতম। স্লাইডিং দরজা সাধারণত রিডিং রুম, জানালা, গোসলখানা, কাঁচের তৈরি দরজা, স্কুল কলেজে সর্বাধিক ব্যবহার করা হয়।
ইতালির পম্পেই নগরীতে প্রত্নতাত্ত্বিক আবিষ্কারের প্রমাণ হিসেবে রোমান বাড়ির প্রথম শতাব্দীর একদম শুরুর দিকে এই ধরনের টানা দরজা ব্যবহার করা হত।
স্লাইডিং দরজায় কাজ করার জন্য ব্যবহৃত প্রক্রিয়াকে বলা হয় গ্লাস সহচরী। মানগত দিক দিয়ে দুই প্রকার স্লাইডিং দরজা রয়েছে- উপরের অংশ ঝুলন্ত বা নীচে রোলিং সিস্টেম। তবে উভয় দরজার মধ্যে কোনোটিই নিখুঁত সীল বিশিষ্ট নয়। এগুলো সাধারণত বায়ুদূষণ কমাতে, ধোঁয়া-ঘনত্ব এবং শব্দ নিরোধক হিসেবে ব্যবহৃত হয়।
'উপরে ঝুলন্ত' সিস্টেম সবচেয়ে বেশি ব্যবহার করা হয়। একটি প্রচ্ছন্ন ট্র্যাকের মধ্যে চলমান দরজার শীর্ষে দুই ট্রলিঘাতে ধাতব হ্যাঙ্গার দ্বারা ঝুলিয়ে রাখা হয়। হ্যাঙ্গারটির উপর সব ওজন গৃহীত থাকে যা দরজাটি সহজে খুলতে বা বন্ধ করতে সাহায্য করে।
দরজাটি যখন স্ল্যাম করা হয় অথবা খোলা বা বন্ধ অবস্থায় রাখা হয় তখন প্রতিটি প্রান্তে একটি ট্র্যাক স্টপার থাকে যা যে কোনো প্রভাব শোষণ করে নেয়। একটি উপযুক্ত স্লাইডিং সিস্টেম ও নির্দিষ্টভাবে আনুমানিক ওজনের ওপর ভিত্তি করে দরজাটিকে তৈরি করা হয়। বিভিন্ন ওয়েবসাইটে ওয়্যারড্রবে ব্যবহৃত ফ্রী-স্ট্যান্ড ঝুলন্ত স্লাইডিং দরজার উদাহরণ দেখা যায়। এসব প্রক্রিয়াগুলো অনেক নিরাপদ এবং শক্তির কোনো অপচয় হয় না। এছাড়াও নিরাপত্তা লক সিস্টেম এর বন্ধ জাম্পিং থেকে প্রতিরোধ করে। স্লাইডিং দরজায় অতিরিক্ত প্রকরণ যেমন নরম ক্লোজার বা ড্যাম্পার হিসেবে যোগ করা যায় যা এর ব্যবহারযোগ্যতা আরও উন্নত করে তোলে।
অনেক ক্ষেত্রে উপরে ঝুলন্ত স্লাইডিং দরজা ব্যবহার করা যায় না, কিংবা দরজার ভার টেনে উপরে তুলতে কষ্ট হয়; এক্ষেত্রে সমাদৃত সমাধান হলো পাদদেশ বরাবর রোলিং সিস্টেম।
নিচের রোলিং সিস্টেমের মধ্যে দুটি রোলার (কখনও কখনও একটি শীভে বিন্যস্ত থাকে) রয়েছে যার একটি ট্র্যাকে চলমান দরজার নিচে এবং অন্যটি গাইড চ্যানেলের শীর্ষস্থানে (দুটি গাইড) থাকে।যেহেতু দরজার সমস্ত ওজন দুইটি তীরের চাকার উপর কেন্দ্রীভূত হয়, তাই একটি শীর্ষস্থানীয় হ্যঙ্গারের সাহায্যে দরজাটি সরানোর প্রয়োজন হয়।
দরজা খোলা এবং বন্ধ করার সময় একধরনের স্লাইডিং ফ্রেম উত্তোলন করা হয় যা লিফট-স্লাইড নামে পরিচিত। সহজে ব্যবহারযোগ্য, সাউন্ড প্রুফ এবং আধুনিক রুচিবোধ সৃষ্টিতে এই ধরনের দরজা আজকাল প্রায় সকল স্থানে লক্ষ্য যায়।
কিছু স্লাইডিং দরজা মোটর এবং অ্যাক্টিভেশন সিস্টেম দ্বারা পরিচালিত হয়। এই প্রক্রিয়াকে অপারেটর স্লাইডিং দরজা বলা হয়। স্বয়ংক্রিয় স্লাইডিং দরজা সাধারণত অফিস এবং দোকানের প্রবেশদ্বারে দেখতে পাওয়া যায়। জরুরি অবস্থায় একটি চৌম্বক লকিং ব্যবস্থা স্বয়ংক্রিয়ভাবে আনলক হয়।
স্লাইডিং দরজার প্রধান উপকারিতা এটি সহজে ব্যবহারযোগ্য, অপারেটিং করার তুলনায় অপেক্ষাকৃত সহজ, প্রক্রিয়াটিও নিরাপদ, কারণ কব্জা থেকে ভেঙ্গে বের করা প্রায় অসম্ভব। স্লাইডিং দরজা সাধারণত দোকান, হোটেল এবং অফিসের প্রবেশদ্বার, লিফট, প্যাটার্ন দরজা, পায়খানা দরজা এবং রুম বিভাজক হিসেবে পাওয়া যায়। পরিবহন শিল্পে ভ্যান, ট্রেন এবং মেট্রোতে এটি বহুল ব্যবহৃত হয়। ১৯৬৪ থেকে ১৯৭৪ সালের দিকে ভক্সওয়াগন ফ্রাইডোলিনের উত্পাদিত স্লাইডিং দরজা ব্যবহার করত।
সারেন্ডার (১৯৮৭-এর চলচ্চিত্র)
সারেন্ডার জহিরুল হক পরিচালিত ১৯৮৭ সালের বাংলাদেশী রোম্যান্টিক-অ্যাকশন চলচ্চিত্র। ছবিটি কাহিনী রচনা ও প্রযোজনা করেছেন সিদ্দিক জামাল নান্টু এবং চিত্রনাট্য লিখেছেন জহিরুল হক। ছবিটি প্রযোজনা ও পরিবেশনা করেছে নান্টু মিন্টু প্রডাকশন্স। এতে শ্রেষ্ঠাংশে অভিনয় করেছেন জসিম, শাবানা, বুলবুল আহমেদ, আবুল কাশেম মিঠুন, সিদ্দিক জামাল নান্টু, মাহবুব খান, বাবর ও মিজু আহমেদ।
সারেন্ডার চলচ্চিত্রটি ১৯৮৭ সালের ১৭ এপ্রিল বাংলাদেশে মুক্তি পায়। ছবিটি ১২তম জাতীয় চলচ্চিত্র পুরস্কারে শ্রেষ্ঠ সঙ্গীত পরিচালক ও শ্রেষ্ঠ পুরুষ কণ্ঠশিল্পী বিভাগে দুটি পুরস্কার লাভ করে।এছাড়া অন্যান্য চরিত্রে অভিনয় করেছেন জহিরুল হক, আহসান উল্লাহ মণি, শিবলি সাদিক, মঞ্জুর রহমান, আতিকুর রহমান, নুরুল ইসলাম, সাইফুল ইসলাম, খোরশেদ আলম, এবং বার নৃত্যশিল্পী হিসেবে অংশগ্রহণ করেছেন নাসরিন, পারুল, লতা, ও খোদেজা।
সারেন্ডার চলচ্চিত্রের গানের সুর ও সঙ্গীত পরিচালনা করেছেন আলম খান। গীত রচনা করেছেন গাজী মাজহারুল আনোয়ার। গানের রেকর্ডিং করা হয়েছে শ্রুতি স্টুডিওতে। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা ও রুলিয়া আজম। এই ছবির এন্ড্রু কিশোর ও সাবিনা ইয়াসমিনের কণ্ঠে গাওয়া "সবাইতো ভালবাসা চায়" গানটি শ্রোতাপ্রিয়তা লাভ করে এবং এন্ড্রু কিশোর এই গানে কণ্ঠ দিয়ে শ্রেষ্ঠ পুরুষ কণ্ঠশিল্পী বিভাগে ১২তম জাতীয় চলচ্চিত্র পুরস্কার লাভ করেন।
শালডিহা কলেজ
শালডিহা কলেজ হল পশ্চিমবঙ্গের বাঁকুড়া জেলার শালডিহা শহরে অবস্থিত একটি সাধারণ ডিগ্রি কলেজ। ১৯৬৬ সালে প্রতিষ্ঠিত এই কলেজটি বর্তমানে বাঁকুড়া বিশ্ববিদ্যালয় কর্তৃক অনুমোদিত। এই কলেজে কলা, বাণিজ্য ও বিজ্ঞান বিভাগে সাম্মানিক ও সাধারণ পাঠক্রম চালু রয়েছে।
শালডিহা কলেজের বিভাগগুলি হল:
শালডিহা কলেজ বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। ২০১২ সালে ন্যাশানাল অ্যাসেসমেন্ট ও অ্যাক্রেডিটেশন কাউন্সিল (ন্যাক) এই কলেজকে খ+ গ্রেড দিয়েছে।
নেরিয়া কামাচো
নেরিয়া কামাচো রামোস (; জন্ম ১৫ মে ১৯৯৬) একজন স্পেনীয় অভিনেত্রী; বালানেগড়া, আলমেরিয়া, স্পেনে জন্ম। ২০০৯ সালে তিনি ক্যামিনো সিনেমায় তার ভূমিকার জন্য ২৩তম গোয়া পুরস্কার (মাত্র ১২ বছর বয়সে) জয় করার তৃতীয় সর্বকনিষ্ঠ অভিনেত্রী ছিলেন।
অ্যাডোবি ড্রিমউইভার
অ্যাডোবি ড্রিমউইভার () অ্যাডোবি সিস্টেম দ্বারা নির্মিত একটি মালিকানাধীন ওয়েব উন্নয়ন সরঞ্জাম। ১৯৯৭ সালে ম্যাক্রোমিডিয়া সর্বপ্রথম ড্রিমওয়েভার সফটওয়্যার তৈরি করেছিল এবং ২০০৫ সালে অ্যাডোবি সিস্টেম ম্যাক্রোমিডিয়া স্বত্ব কিনে নেয়।
অ্যাডোবি ড্রিমউইভার ম্যাক ওএস এবং উইন্ডোজ ওপারেটিং সিস্টেমে ব্যবহার করা যায়।
ম্যাক্রোমিডিয়া প্রোডাক্ট স্যুট অ্যাডোবি কিনে নেওয়ার পরে, ড্রিমওয়েয়ারের পরবর্তী ভার্সন ৮.০ সংস্করণগুলো ডব্লিউ৩সি মানের সাথে আরো বেশি সংগত হয়। সাম্প্রতিক সংস্করণগুলোতে ওয়েব প্রযুক্তির জন্য বেশ উন্নত সমর্থন রয়েছে সেগুলোর মধ্যে সিএসএস, জাভাস্ক্রিপ্ট, বিভিন্ন সার্ভার-সাইডের স্ক্রিপ্টিং ভাষা এএসপি (এএসপি জাভাস্ক্রিপ্ট, এএসপি.নেট সি#, এএসপি.নেট ভিবি, এএসপি ভিবিস্ক্রিপ্ট ইত্যাদি) ফ্রেমওয়ার্ক, কোল্ডফিউশন, স্ক্রিপলেট, পিএইচপি অন্যতম।
অ্যাডোবি ড্রিমউইভার সিসি একটি ওয়েব ডিজাইন এবং ডেভেলপমেন্ট অ্যাপ্লিকেশন; আদর্শ বৈশিষ্ট্যসহ একটি কোড সম্পাদক যা লাইভ ভিউ হিসেবে পরিচিত ভিজ্যুয়াল ডিজাইনের পৃষ্ঠাকে যুক্ত করে, সিনট্যাক্স হাইলাইট, কোড কমপ্লিটেশনের কাজ করে। সাইটের ব্যবস্থাপনা সরঞ্জামাদি একটি অ্যারের সাথে মিলিত, ড্রিমওয়েভার তার ব্যবহারকারীদের ওয়েবসাইট ডিজাইন, কোড এবং ওয়েবসাইট পরিচালনা করে পাশাপাশি মোবাইল সামগ্রীও পরিচালনা করে থাকে। বর্তমানে ড্রিমওয়েভার একটি বহুমুখী ওয়েব ডিজাইন এবং ডেভেলপমেন্ট টুল হিসেবে অবস্থান করছে যা কোডিং করার সময় ওয়েব বিষয়বস্তু ভিজ্যুয়ালেশন করতে সক্ষম।
অন্যান্য এইচটিএমএল এডিটরের মত, ড্রিমওয়েভারও ফাইলকে
স্থানীয়ভাবে সম্পাদনা করে তা এফটিপি, এসইটিপি, অথবা ওয়েবডিএভি ব্যবহার করে দূরবর্তী ওয়েব সার্ভারে আপলোড করে। ড্রিমওয়েভারের সিএস৪ সংস্করণ বর্তমানে সাবভার্সন (এসভিএন) নিয়ন্ত্রণ সিস্টেম সমর্থন করে।
৫ম সংস্করণ থেকে ড্রিমওয়েভার নিম্নোক্ত ভাষার জন্য সিনট্যাক্স হাইলাইট সমর্থন করে:
সিএস৫ সংস্করণে এএসপি.নেট এবং জাভা সার্ভারের সমর্থন বাদ দেওয়া হয়েছে। ব্যবহারকারীরা তাদের নিজস্ব ভাষায় সিনট্যাক্স হাইলাইট যোগ করতে পারেন যাতে এসব জটিল কোড গুলো নিজস্ব ভাষায় বুঝতে সক্ষম হয়।
অ্যাডোবি সিএস৬ নিম্নোক্ত ভাষায় অনূদিত: ব্রাজিলীয় পর্তুগিজ, সরলীকৃত চীনা, ঐতিজ্যবাহী চীনা, চেক, ওলন্দাজ, ইংরেজি, ফরাসি, জার্মান, ইতালীয়, জাপানী, কোরীয় (শুধুমাত্র উইন্ডোজ), পোলিশ, রুশ, স্পেনীয়, সুইডিশ এবং তুর্কি।
পুরোনোঅ্যাডোবি ড্রিমউইভার সিএস৩ সংস্করণ মধ্য প্রাচ্যের বৈশিষ্ট্যসম্পন্ন যা কোড দর্শনের মধ্যে আরবি, ফার্সি, উর্দু বা হিব্রু পাঠ্য (ডান থেকে বামে লেখা) টাইপ করার অনুমতি দেয়।
পাঠ সম্পূর্ণ মধ্যপ্রাচ্য (ডান থেকে বাম থেকে লেখা) কিনা বা ইংরেজী এবং মধ্যপ্রাচ্য পাঠ্য (বাম থেকে ডানদিকে এবং বামদিকে ডানদিকে লেখা) উভয়ই অন্তর্ভুক্ত কিনা শুধুমাত্র সেটা সঠিকভাবে প্রদর্শিত হয়।
ছাতনা
ছাতনা হল পশ্চিমবঙ্গের বাঁকুড়া জেলায় অবস্থিত একটি গ্রাম ও থানা। এই গ্রামটি বাঁকুড়া সদর মহকুমার ছাতনা সমষ্টি উন্নয়ন ব্লকে অবস্থিত। ছাতনা এই ব্লকের সদর দফতর। এই ব্লকটি ছাতনা থানার এক্তিয়ারভুক্ত। থানার আয়তন ৪৪১ বর্গ কিলোমিটার।
পুরুলিয়া জেলার সাঁওতালডিহি থেকে নদিয়া জেলার মাঝদিয়া পর্যন্ত প্রসারিত ৮ নং রাজ্য সড়ক ছাতনার উপর দিয়ে গিয়েছে।
২০০৭ সালে ঘোড়ামূলীতে ছাতনা চণ্ডীদাস মহাবিদ্যালয় স্থাপিত হয়। অধুনা বাঁকুড়া বিশ্ববিদ্যালয় কর্তৃক অনুমোদিত এই কলেজে বাংলা, ইংরেজি, ইতিহাস ও সমাজতত্ত্ব বিষয়ে সাম্মানিক এবং কলা বিভাগে একটি সাধারণ পাঠক্রমে পড়াশোনা হয়।
২০১৫ সালে ছাতনা কলেজ অফ এগ্রিকালচার চালু হয়। এটি বিধানচন্দ্র কৃষি বিশ্ববিদ্যালয়ের একটি সম্প্রসারিত শিক্ষাপ্রাঙ্গন।
"শ্রীকৃষ্ণকীর্তন" কাব্যের রচয়িতা বড়ু চণ্ডীদাস পূজিত বাসলি দেবীর মন্দির ছাতনায় অবস্থিত। বর্তমানে মূল মন্দিরটির ভিত্তিবেদী ও ইতস্তত ছাড়নো প্রাচীন ইমারতের নানান ধ্বংসাবশেষ ছাড়া আর কিছুই অবশিষ্ট নেই। বেদীর গায়ে খোদিত ‘১৪৭৫ শক’ কথাটি থেকে অনুমান করা হয়, মন্দিরটির প্রতিষ্ঠাকাল ১৪৭৫ শকাব্দ, অর্থাৎ ১৫৫৩ খ্রিস্টাব্দ। ভিত্তিবেদীর পাথরের চৌকাঠগুলির গায়ে পদ্মের বড়ো বড়ো ‘বা-রিলিফ’ নকশা থেকে অনুমান করা হয় মন্দিরে অনুরূপ অলংকরণের আরও ব্যবহার হয়েছিল।
ছাতনার দক্ষিণ প্রান্তে রাজগড় এলাকায় ইঁটের তৈরি একটি মন্দিরের ধ্বংসাবশেষ এবং তার পাশে ১৮৭৩ সালে প্রতিষ্ঠিত আরেকটি পঞ্চরত্ন মন্দির রয়েছে। জনশ্রুতি অনুসারে, বড়ু চণ্ডীদাস পূজিত বাসলি দেবীর মূর্তিটি তাঁর ভিটের আদি মন্দির থেকে প্রথমে বর্তমানে ভেঙে পড়া মন্দিরটিতে এনে রাখা হয়েছিল। পরে এই মন্দিরটি ভেঙে পড়লে সেটিকে পাশের পঞ্চরত্ন মন্দিরটিতে স্থানান্তরিত করা হয়। বাসলির মূর্তিটিই চণ্ডীদাস পূজিত মূর্তি কিনা তা নিয়ে সন্দেহ আছে। তবে কালো পাথরের পাটার উপর ‘বা-রিলিফ’ শৈলীতে খোদিত ভাস্কর্যটি বর্তমানে সামান্য ক্ষয়ে গেলেও, এটি যে কোনও শাক্ত দেবীর মূর্তি তা স্পষ্ট বোঝা যায়। এই মন্দিরে টেরাকোটার কিছু মূর্তিসজ্জাও দেখা যায়। তবে তা যথেষ্ট উন্নতমানের নয়।
ছাতনা ব্লক জনস্বাস্থ্য কেন্দ্রটি এই ব্লকের কেন্দ্রীয় চিকিৎসাকেন্দ্র। শালচূড়া, জোড়হিরা, ঝাঁটিপাহাড়ি ও ভগবানপুরে চারটি জনস্বাস্থ্য কেন্দ্র রয়েছে। এছাড়া ৩৬টি শাখাকেন্দ্র রয়েছে।
রাইপুর, বাঁকুড়া জেলা
রাইপুর হল পশ্চিমবঙ্গের বাঁকুড়া জেলার একটি জনগণনা নগর ও থানা। এই শহরটি খাতড়া মহকুমার রাইপুর সমষ্টি উন্নয়ন ব্লকে অবস্থিত। জনগণনা প্রতিবেদনে এই শহরটিকে রাইপুর নামে অভিহিত করা হয়েছে।
২০১১ সালের জনগণনা অনুসারে, রাইপুর বাজারের সামগ্রিক জনসংখ্যা ৬,২৮০। এর মধ্যে ৩,২৩২ জন (৫১%) পুরুষ ও ৩,০৪৮ জন (৪৯%) মহিলা। ৬২২ জনের বয়স ছয় বছরের নিচে। এই শহরে মোট ৪,৭৩৪ জন সাক্ষর (৬ বছরের বেশি বয়সীদের জনসংখ্যার ৮৩.৬৭%)।
রাইপুর সমষ্টি উন্নয়ন ব্লক রাইপুর থানার এক্তিয়ারভুক্ত। এই থানার আয়তন ২৫২.৫৫ বর্গ কিলোমিটার এবং জনসংখ্যা ১০৫,৮২৬।
রাইপুর সমষ্টি উন্নয়ন ব্লকের সদর দফতর গড় রাইপুরে অবস্থিত।
পুরুলিয়া জেলার ঝালদা থেকে পূর্ব মেদিনীপুর জেলার দিঘা পর্যন্ত প্রসারিত ৪ নং রাজ্য সড়ক এবং পশ্চিম বর্ধমান জেলার দুর্গাপুর থেকে পশ্চিম মেদিনীপুর জেলার নয়াগ্রাম পর্যন্ত প্রসারিত ৯ নং জাতীয় সড়ক রাইপুর বাজারের উপর দিয়ে গিয়েছে।
In 2013-14, Raipur CD Block had 199 primary schools with 15,846 students, 15 middle schools with 2,229 students, 3 high schools with 1,506 students and 26 higher secondary schools with 18,346 students. Raipur CD Block had 1 Engineering College With 295 students and 1 general college with 1,084 students and 465 institutions for special and non-formal education with 8,013 students.
Raipur Government Polytechnic was established in 2016 at Siromonipur near Raipur.
Pandit Raghunath Murmu Smriti Mahavidyalaya was established in 1986 at Baragari village near the Pirolgari Morh crossing of SH 4 and SH 9.
Raipur Block Mahavidyalaya was established in 2010 at Kharigerya.
রাইপুর গ্রামীণ হাসপাতাল এই ব্লকের কেন্দ্রীয় হাসপাতাল। এছাড়া এই ব্লকের ডুমুরতোড়, ফুলকুসমা ও মোটগোডায় তিনটি স্বাস্থ্যকেন্দ্র এবং মোট ৩৩টি শাখাকেন্দ্র রয়েছে।
দায়ী কে?
দায়ী কে? আফতাব খান টুলু পরিচালিত ১৯৮৭ সালের বাংলাদেশী নাট্য চলচ্চিত্র। ছবিটির গল্প, চিত্রনাট্য ও সংলাপ লিখেছেন যৌথভাবে এটিএম শামসুজ্জামান ও কাজী হায়াৎ। ছবিটি প্রযোজনা ও পরিবেশনা করেছে ব্যতিক্রম চলচ্চিত্র। এতে প্রধান চরিত্রে অভিনয় করেছেন এটিএম শামসুজ্জামান, ইলিয়াস কাঞ্চন, অঞ্জু ঘোষ, আনোয়ার হোসেন, এবং রাজ।
চলচ্চিত্রটি ১৯৮৭ সালের ২৫ সেপ্টেম্বর বাংলাদেশে মুক্তি পায়। ছবিটি এর অভিনয় ও চিত্রনাট্যের জন্য প্রশংসিত হয়। ১২তম জাতীয় চলচ্চিত্র পুরস্কারে এটিএম শামসুজ্জামান শ্রেষ্ঠ অভিনেতা বিভাগে ও কাজী হায়াৎ শ্রেষ্ঠ কাহিনীকার বিভাগে পুরস্কার লাভ করেন এবং বাচসাস চলচ্চিত্র পুরস্কারে যথাক্রমে শ্রেষ্ঠ সংলাপ রচয়িতা ও শ্রেষ্ঠ কাহিনীকার বিভাগে পুরস্কার লাভ করেন।দায়ী কে? চলচ্চিত্রের গানের সুর ও সঙ্গীত পরিচালনা করেছেন আহমেদ ইমতিয়াজ বুলবুল। গানের কথা লিখেছেন খোশনুর আলমগীর ও আহমেদ ইমতিয়াজ বুলবুল। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, আবিদা সুলতানা ও কুমার বিশ্বজিৎ।
মাকু
মাকু কথাটির ব্যুৎপত্তিগত উৎপত্তি, ‘যারা মার্ক্সবাদকে সমর্থন করে’। শ্লেষাত্মকভাবে মার্ক্সবাদী বিরোধীরা কথাটি বলে থাকে, পরিভাষাটি বাংলা ভার্চুয়াল জগতের অন্যতম বহুল ব্যবহৃত শব্দ। (যদিও মাকু কথাটির আভিধানিক অর্থ তাঁত-বোনার কাজে ব্যবহৃত যন্ত্রবিশেষ, তবে এই অর্থে প্রাত্যহিক জীবনে কথাটি খুব একটা ব্যবহার হয় না বর্তমানে) কথাটির উৎপত্তি মার্ক্সবাদ থেকে হলেও, মাকু বলতে সব কমিউনিস্ট ও বামপন্থীদের বোঝানো হয়। মূলত কলকাতাকেন্দ্রিক প্রত্যাবর্তী (রিগ্রেসিভ) বামেদের উদ্দেশ্যে শ্লেষাত্মক ভাবে ব্যবহার করা হয়।
"মাকু" কথাটি ঠিক প্রথম কবে ব্যবহৃত হয়েছিল তা নিয়ে বিতর্ক আছে। সাহিত্যিক নারায়ণ গঙ্গোপাধ্যায়ের সৃষ্ট চরিত্র টেনিদার একটি গল্প “হনুলুলুর মাকুদা”য় মাকু কথাটি প্রথম ব্যবহার হয়, (যদিও সেটা মার্ক্সবাদকে ব্যঙ্গ করে লেখা হয়নি), তবে একুশ শতকের প্রথম দশকের শেষের দিকে ইন্টারনেটের সামাজিক যোগাযোগ মাধ্যমগুলিতে ‘মাকু' শব্দটির ব্যবহার শুরু হয়, মূলত পশ্চিমবঙ্গের অর্থনৈতিকভাবে পিছিয়ে থাকার জন্য দীর্ঘ ৩৪ বছর বামেদের(মূলত সিপিআই(এম)) শাসনকে দায়ী করে, বিক্ষুব্ধ বাম-বিরোধীরা এর প্রচলন শুরু করে, ২০১১ এর বিধানসভা নির্বাচনের (পশ্চিমবঙ্গ) পর এর ব্যবহার বহুগুণ বেড়ে যায়। রাজনৈতিক অবস্থান বোঝাতে এমন আরও কিছু শব্দ ব্যবহার হয়, যেমন: চাড্ডি, ঘেসো, তরমুজ, লাল কমল, নকু, হনু প্রভৃতি।
জামেয়া মিল্লিয়া আহমদিয়া কামিল মাদ্রাসা
জামেয়া মিল্লিয়া আহমদিয়া কামিল মাদ্রাসা বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার নাজিরহাট পৌরসভায় অবস্থিত।
১৯৩৯ সালে এ মাদ্রাসাটি প্রতিষ্ঠিত হয়।
প্রতিষ্ঠানের অধ্যক্ষ জনাব মাওলানা কামাল উদ্দীন।
এটি একটি কামিল (মাস্টার্স) পর্যায়ের শিক্ষা প্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে।
বিগত বছরের পাশের হার ১০০%।
ফটিকছড়ি জামেউল উলুম ফাজিল মাদ্রাসা
ফটিকছড়ি জামেউল উলুম ফাজিল মাদ্রাসা বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি পৌরসভায় অবস্থিত।
আধ্যাত্মিক সাধক হযরত মাওলানা সৈয়দ গোলামুর রহমান শাহ আল-হাসানী আল-মাইজভাণ্ডারী (রহ.) এর সুযোগ্য খলিফা হযরত মাওলানা আমিন উল্লাহ শাহ সুন্দরপুরী (রহ.) ১৯০৪ সালে এ মাদ্রাসাটি প্রতিষ্ঠা করেন। ১৯৪০ সালে তৎকালীন একমাত্র ধর্মীয় শিক্ষা প্রতিষ্ঠান কলকাতা আলিয়া মাদ্রাসা থেকে দাখিল, আলিম, ফাজিল শ্রেণী পর্যন্ত সরকারি স্বীকৃতি লাভ করে।
প্রতিষ্ঠানের অধ্যক্ষ জনাব সৈয়দ মোহাম্মদ ইবরাহীম কাসেম।
প্রতিষ্ঠানটি প্রায় ৫.৮৪ একর জায়গা জুড়ে অবস্থান।এর দালান সংখ্যা ৭টি।
এটি একটি ফাজিল (ডিগ্রি) পর্যায়ের শিক্ষা প্রতিষ্ঠান। পাশাপাশি স্নাতক সম্মান কোর্সও চালু করা হয়েছে। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১১ শতাধিক শিক্ষার্থী এ মাদ্রাসায় অধ্যয়নরত আছে।
বিগত বছরের পাশের হার ৮৭.৫১%। ২০১৪ সালে দাখিল পরীক্ষায় ৬ জন এবং আলিম পরীক্ষায় ৩ জন শিক্ষার্থী এ+ পেয়েছে।
করালিয়া তাকিয়া নেছারিয়া সুন্নিয়া দাখিল মাদ্রাসা
করালিয়া তাকিয়া নেছারিয়া সুন্নিয়া দাখিল মাদ্রাসা বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার বাগানবাজার ইউনিয়নের করালিয়া তাকিয়া বাজারের পাশে অবস্থিত।
১৯৮৫ সালে মাদ্রাসাটি প্রতিষ্ঠিত হয়। ১৯৯৪ সালে বাংলাদেশ মাদরাসা শিক্ষা বোর্ড থেকে একাডেমিক অনুমতি এবং ১৯৯৬ সাল থেকে স্বীকৃতি লাভ করে।
মাদ্রাসা পরিচালনার জন্য জনাব মোহাম্মদ জাহাঙ্গীর হোসেনকে সভাপতি করে ১২ সদস্যের একটি পরিচালনা পরিষদ রয়েছে।
প্রতিষ্ঠানের অধ্যক্ষ জনাব মোহাম্মদ নিজাম উদ্দীন। এছাড়া আরো ১২ জন শিক্ষক-শিক্ষিকা এ মাদ্রাসায় কর্মরত আছেন।
মাদ্রাসা ভবনটি একটি দ্বিতল ভবন।
এটি একটি দাখিল (মাধ্যমিক) পর্যায়ের শিক্ষা প্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৫ শতাধিক শিক্ষার্থী এ মাদ্রাসায় অধ্যয়নরত আছে।
বিগত বছরের পাশের হার ৯৭%। ২০১০, ২০১১ ও ২০১৪ সালে দাখিল পরীক্ষায় ৩ জন সর্বমোট ৯ জন শিক্ষার্থী এ+ পেয়েছে। ৮ম শ্রেণীতে ২০১০ সালে ২ জন, ২০১১ সালে ২ জন এবং ৫ম শ্রেণীতে ২০১৩ সালে ২ জন শিক্ষার্থী বৃত্তি লাভ করে।
দাঁতমারা মঈনুল উলুম দাখিল মাদ্রাসা
দাঁতমারা মঈনুল উলুম দাখিল মাদ্রাসা বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার দাঁতমারা ইউনিয়নে অবস্থিত।
১৯৫৬ সালে মাদ্রাসাটি প্রতিষ্ঠিত হয়। ১৯৭৮ সালে দাখিল পর্যায়ে উন্নীত করার লক্ষ্যে কার্যক্রম শুরু করা হয় এবং ১৯৮৫ সালে এমপিও ভুক্ত হয়। ২০১০ সালে দাখিল পরীক্ষা কেন্দ্র 'ফটিকছড়ি-২' (দাঁতমারা) স্থাপিত হয়।
মাদ্রাসা পরিচালনার জন্য জনাব মাওলানা হাবিব আহমদকে সভাপতি করে ১১ জন বিশিষ্ট একটি পরিচালনা পরিষদ রয়েছে।
প্রতিষ্ঠানের অধ্যক্ষ জনাব মোহাম্মদ আবদুল কাইয়ুম।
মাদ্রাসায় ১টি পাকা ভবন,২টি আধা পাকা ভবন এবং ৩টি মাটির দেয়ালে টিনের ছাউনি ঘর রয়েছে।
এটি একটি দাখিল (মাধ্যমিক) পর্যায়ের শিক্ষা প্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। ২০১২ সালে বিজ্ঞান শাখা খোলার কার্যক্রম শুরু হয়। বর্তমানে ৭ শতাধিক শিক্ষার্থী এ মাদ্রাসায় অধ্যয়নরত আছে।
২০১২ সালের পাশের হার ৯৭.৬৭%।
শান্তিরহাট মিশকাতুন্নবী দাখিল মাদ্রাসা
শান্তিরহাট মিশকাতুন্নবী দাখিল মাদ্রাসা বাংলাদেশের চট্টগ্রাম জেলার একটি শিক্ষা প্রতিষ্ঠান। এটি একটি মাধ্যমিক স্তরের শিক্ষা প্রতিষ্ঠান এবং মূলত ইসলাম ধর্মভিত্তিক প্রতিষ্ঠান যেখানে আরবী ভাষা, কুরআন ও হাদিস শিক্ষা প্রদান করা হয়। এ মাদ্রাসাটি বাংলাদেশ মাদ্‌রাসা শিক্ষা বোর্ডের এখতিয়ারভুক্ত। 
প্রতিষ্ঠানটি চট্টগ্রাম জেলার ফটিকছড়ি উপজেলার দাঁতমারা ইউনিয়নের ৭নং ওয়ার্ডে অবস্থিত।
১৯৮৭ সালে মাদ্রাসাটি প্রতিষ্ঠিত হয়। ২০০০ সালে এটি এমপিও ভুক্ত হয়।
মাদ্রাসা পরিচালনার জন্য ১১ জন বিশিষ্ট একটি পরিচালনা পরিষদ রয়েছে।
প্রতিষ্ঠানের 
মাদ্রাসায় ১টি আধাপাকা ভবন, ১টি বেড়া এবং টিনের ছাউনি ঘর রয়েছে।
এটি একটি দাখিল (মাধ্যমিক) পর্যায়ের শিক্ষা প্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। ২০১২ সালে বিজ্ঞান শাখা খোলার কার্যক্রম শুরু হয়। বর্তমানে প্রায় ৫ শত শিক্ষার্থী এ মাদ্রাসায় অধ্যয়নরত আছে।
★২০১২ সালের পাশের হার ছিল ৯৫%।
★২০১৩ সালের এই মাদ্রাসার পাসের হার ১০০% এবং ঐ বছর মাদ্রাসা থেকে ৮ জন শিক্ষার্থী এ+(GPA-5.00) পায়।
তারা হলেন
১. মোঃ কুতুব উদ্দীন
২. মোহাম্মাদ হোসেন
৩. মীর হোসেন
৪. আবু বক্কর
৫. আরিফুল ইসলাম
৬.মোঃ হাইদার আলী
৭.রবিউল হাসান রায়হান
৮. সাইফুদ্দিন আসিফ
★২০১৪ সালে পাসের হার ছিল ১০০%। এবং GPA-5.00 পায় ৪ জন।
★২০১৫ সালের পাসের হার ৯৪.২৯%। জিপিএ ৫ পায় ৩ জন।
★২০১৬ সালের পাসের হার ৮৬.৬৭%। GPA-5.00(A+) কেউ পায়নি।
★ ২০১৭ সালের পাসের হার ৭৮.০৫%। GPA-5.00(A+) কেউ পায় নি।
★ ২০১৮ সালের পাসের হার ৬৫.৭১%। GPA-5.00(A+) কেউ পায় নি।
বিশ্ব প্রাণী দিবস
বিশ্ব প্রাণী দিবস বিশ্বের সমুদয় প্রাণীকূলের অধিকার এবং কল্যাণের জন্য পালন করা একটি আন্তৰ্জাতিক দিবস, যা প্ৰতি বছর অক্টোবর মাসের ৪ তারিখে প্রাণীদের সন্ত, এসিসির ফ্রান্সিসের ভোজ উৎসবের সাথে সংগতি রেখে পালন করা হয়।
বিশ্ব প্রাণী দিবসের আনুষ্ঠানিক ওয়েবসাইটের মতে এ দিবসের মূল লক্ষ্য হচ্ছে, "পৃথিবীর প্রতিটি প্রান্তে প্রাণীদের কল্যাণের মাধ্যমে এদের অবস্থার উন্নতি করা। বিশ্ব প্রাণী দিবস উদযাপনের মাধ্যমে প্রাণী কল্যান আন্দোলনকে একত্রীত করা, একে আন্তর্জাতিকভাবে জোরদার করে পৃথিবীকে প্রতিটি জীবের জন্য উন্নততর বাসস্থান হিসেবে গড়ে তোলা। জাতি, ধর্ম, বিশ্বাস বা রাজনৈতিক মতাদর্শ নির্বিশেষে দিবসটিকে বিভিন্ন দেশে বিভিন্ন ভাবে পালন করা হয়। অধিক জনসচেতনতা এবং শিক্ষার মাধ্যমে বিশ্বকে গড়ে তুলি যেখানে প্রাণীদের সংবেদনশীল প্রজাতি হিসেবে গণ্য করা হয় এবং তাদের কল্যানে প্ৰাপ্য মনোযোগ দেয়া হয়।"
বিশ্ব প্রাণী দিবস সর্বপ্রথম হেনরীক জিম্মারমেন নামের একজন জার্মান লেখক এবং প্রকাশক "মেন্স উন্ড হুন্দ/মানুষ এবং কুকুর" নামের ম্যাগাজিনে প্রকাশ করেছিলেন। তিনি ১৯২৫ সালের ২৪ মার্চ জার্মানির বার্লিন স্পোর্ট প্যালেসে এই দিবস উদযাপন করেন। ৫,০০০-এর অধিক লোক এই অনুষ্ঠানে অংশ নিয়েছিল। এই দিবস মূলত বাস্তুসংস্থানবিদ্যার সন্ত, সেন্ট এসিসির ফ্রান্সিসের ভোজ উৎসবের সাথে সংগতি রেখে ৪ঠা অক্টোবর পালন করার কথা ছিল। কিন্তু সেই সময়ে স্থান সংকুলনের কারণে এই দিনে দিবসটি পালন করা হয়নি। ১৯২৯ সালে প্রথমবারের মতো এই দিবসটি ৪ঠা অক্টোবর পালন করা হয়। প্ৰথমদিকে তিনি কেবল এই দিবসটিতে জার্মানি, অস্ট্রিয়া, সুইজারল্যান্ড এবং চেকোস্লোভাকিয়ার অনুসারী পান। বিশ্ব প্রাণী দিবস জনপ্রিয়করণের জন্য জিম্মারমেন প্রতি বছর নিরলসভাবে কাজ করে গেছেন। অবশেষে, ১৯৩১ সালে ইতালির ফ্লোরেন্সে অনুষ্ঠিত আন্তর্জাতিক প্রাণী সুরক্ষা কংগ্রেসে তার উত্থাপন করা প্রস্তাবমতে ৪ঠা অক্টোবরকে বিশ্ব প্রাণী দিবস হিসেবে স্বীকৃতি দেয়া হয়।
এটা কখনো কখনো বলা হয়ে থাকে যে ১৯৩১ সালে ইতালির ফ্লোরেন্সে বাস্তুসংস্থানবিদের এক সম্মেলনে সংকটাপন্ন প্রজাতিদের সবার দৃষ্টিগোচর করতে বিশ্ব প্রাণী দিবসের প্রচলন করা হয়।
প্রাণী সুরক্ষা আন্দোলনকে ঐক্যবদ্ধ করে, বৰ্তমানে বিশ্ব প্রাণী দিবস একটি বৈশ্বিক অনুষ্ঠানে পরিণত হয়েছে, যেটাকে ২০০৩ সাল থেকে যুক্তরাজ্য-ভিত্তিক প্রাণী কল্যাণ চ্যারিটি নেতৃত্ব এবং পৃষ্ঠপোষকতা দিয়ে আসছে।
বিশ্ব দৃষ্টি দিবস
বিশ্ব স্বাস্থ্য সংস্থার সহায়তায় আন্তর্জাতিক অন্ধতা দূরীকরণ সংস্থার পরিচালনায় এই দিবসটি বহুল ভাবে প্রচারিত হয়ে ভিশন২০২০ পর্যন্ত উন্নীত করা হয়েছে। 
৯ অক্টোবর, ২০১৪ সালে বিশ্ব দৃষ্টি দিবসের বিষয়বস্তু ছিল- "আর নয় অবজ্ঞাপূর্ণ অন্ধতা"। এটা ২০১৪ সালের অক্টোবর মাসের দ্বিতীয় বৃহস্পতিবার অনুষ্ঠিত হয়।
যোগাযোগ (১৯৮৮-এর চলচ্চিত্র)
যোগাযোগ মইনুল হোসেন পরিচালিত ১৯৮৮ সালের বাংলাদেশী নাট্য চলচ্চিত্র। রেজাউল হাসানের গল্প ও সংলাপে ছবিটির চিত্রনাট্য লিখেছেন মইনুল হোসেন। ছবিটি প্রযোজনা করেছে মুক্তি চলচ্চিত্র এবং পরিবেশিত হয়েছে সমাজ-এর ব্যানারে। এতে প্রধান চরিত্রে অভিনয় করেছেন রাজ্জাক, শবনম, চম্পা, জাফর ইকবাল, প্রবীর মিত্র, সুনেত্রা ও রাজীব।
যোগাযোগ চলচ্চিত্রটি ১৯৮৮ সালের ৮ এপ্রিল বাংলাদেশে মুক্তি পায়। এই ছবিতে সাহেদ চৌধুরী চরিত্রে অভিনয়ের জন্য রাজ্জাক ১৩তম জাতীয় চলচ্চিত্র পুরস্কারে শ্রেষ্ঠ অভিনেতা বিভাগে পুরস্কৃত হন এবং আলাউদ্দিন আলী শ্রেষ্ঠ সঙ্গীত পরিচালক বিভাগে ও মফিজুল হক শ্রেষ্ঠ শব্দগ্রাহক বিভাগে পুরস্কৃত হন।
সাহেদ চৌধুরী একজন চা-বাগানের কর্মকর্তা। জুলেখাকে প্রথমবার দেখে তাকে পছন্দ করেন এবং তার বাবার কাছে তাদের বিয়ের প্রস্তাব নিয়ে যান। জুলেখার বাবা তার প্রস্তাবে সম্মত হন এবং তাদের বিয়ে দেন। সাহেদ ও জুলেখার সংসারে কেয়া নামে এক কন্যা সন্তান আসে। সাহেদ সারাদিন বাড়ি আর বাগানে একগেঁয়ে সময় কাটায় দেখে স্ত্রী জুলেখা তাকে ক্লাব-পার্টিতে যেতে বলে। একদিন সাহেদ জুলেখাকে নিয়ে ক্লাবে যায়। সেখানে ক্লাবের সদস্যদের সাথে মিশতে না পারায় সাহেদ জুলেখাকে গেঁয়ো-অশিক্ষিত বলে এবং এই ঘটনার ফলে তাদের সম্পর্কের অবনতি ঘটে। সাহেদ বাড়িতে মদ খেয়ে মাতলামি করে। এতে অতিষ্ঠ হয়ে জুলেখা তার কন্যা কেয়াকে নিয়ে তার বাবার বাড়ি চলে যায়।
কেয়া এখন যুবতি। সে তার মায়ে নিয়ে তার নতুন কর্মস্থলে আসে। সেখানে পরিচিত হয় সেখানকার চা-বাগানে নতুন যোগদানকারী জাফর চৌধুরীর সাথে। তাদের মধ্যে প্রেমের সম্পর্ক গড়ে ওঠে। বাগানের এক কর্মচারী গোলাপ সিং ওরফে টিলা বাবু অসৎ পথে যাওয়ার জন্য জাফরকে বিভিন্নভাবে প্রলোভন দেখায়। সাহেদ চৌধুরী তত্ত্বাবধানে বাগানে উন্নত প্রজাতির চা পাতার উদ্ভাবন করে। কিন্তু এতে অখুশি হয় বাগানের আরেক কর্মকর্তা রাজীব। সে টিলা বাবুকে দিয়ে তাদের সফলতাকে ব্যর্থতায় পর্যবসিত করতে চায়। টিলা বাবুর কয়েকটি চেষ্টা ব্যর্থ হয়।
একদিন কেয়া চা বাগানের মধ্য দিয়ে যাওয়ার সময় সাহেদ চৌধুরীর ছুড়ে মারা বিয়ারের ক্যান এসে তার মাথায় লাগে। সাহেদ তার কাছে ক্ষমা চায় এবং রক্ত বন্ধের জন্য তার রুমাল দেয়। কেয়ার মা এতে কেয়ার মাথায় আঘাত দেখে উদ্বিগ্ন হয়। কেয়া পরদিন সাহেদের বাংলোতে তার রুমাল ফিরিয়ে দিতে আসে এবং তাদের মধ্যে আলাপচারিতা হয়। এ থেকে কেয়া তার মায়ের কাছে তার বাবার সম্পর্কে জানতে চায়। জুলেখা বাংলোতে এসে সাহেদের সাথে দেখা হয়। জাফর সেখানে উপস্থিত ছিল এবং কেয়ার বাবার আসল পরিচয় পায়। ইতিমধ্যে রাজীবের আদেশে গোলাপ সিং বাগানের মাল লুট করার কালে সাহেদ তাকে ধমকায় ও তার কাজে বাধা দেয়। রাজীব এতে ক্ষুব্ধ হয়ে কেয়াকে তুলে নিয়ে যায়। কিন্তু জাফর তাকে উদ্ধার করে ও তার বাবার পরিচয় জানায়। সাহেদ সেখানে উপস্থিত হয়ে রাজীবকে পুলিশে দেয় এবং সাহেদের পারিবারিক পুনর্মিলন ঘটে।
যোগাযোগ চলচ্চিত্রের গানের সুর ও সঙ্গীত পরিচলালচনা করেছেন আলাউদ্দিন আলী। সহকারী হিসেবে ছিলেন রবীন ঘোষ। গানের কথা লিখেছেন গাজী মাঝারুল আনোয়ার। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, সৈয়দ আব্দুল হাদী, কুমার বিশ্বজিৎ ও শামীমা ইয়াসমিন দিবা।
যোগাযোগ (দ্ব্যর্থতা নিরসন)
যোগাযোগ হল তথ্য আদান প্রদানের উপায়।
যোগাযোগ দিয়ে আরও বুঝায়ঃ
জন জর্জ ম্যাক্লয়েড
জন জর্জ ম্যাক্লয়েড (কিরখিল, ৮ মে ১৯১৫ - এডিনবার্গ, ৪ এপ্রিল ২০০৬) ছিলেন একজন স্কটিশ ডক্টর অফ মেডিসিন এবং একজন মেডিকেল পাঠ্যপুস্তক লেখক।
ম্যাক্লয়েড ছিলেন প্রফেসর আন্না ম্যাকগিল্লিভরে ম্যাকলয়েডের বড় ভাই; তাঁর ছোট ভাই ছিলেন ডাঃ এলেসডেয়ার ম্যাকগিল্লিভরে ম্যাকলয়েড, যিনি লিনলিথগো এর একজন জেনারেল প্র্যাক্টিশনার। তিনি রেভ. এলেসডেয়ার ম্যাকগিল্লিভরে ম্যাক্লয়েড এবং মারগারেট ইনগ্রাম স্যান্সটার এর পুত এবুং রেভ. জর্জ ম্যাক্লয়েড অফ Garrabost, Isle of Lewis এর নাতি। তিনি Right Hon. Iain Norman Macleod এর দ্বিতীয় চাচাতো ভাই, যিনি ১৯৭০ সালে এক্সচেকুয়েরের (Exchequer) আচার্য ছিলেন। তাঁরা পাববে এবং উইগের ম্যাক্লয়েডদের উত্তরসূরি।
১৯৪২ সালের ২১ ডিসেম্বর জন জর্জ ম্যাক্লয়েড এবং ন্যান্সি এলিজাবেথ ক্লার্কের বিয়ে হয়। তাঁদের দুই পুত্র পিটার এবং কিথ এবং একমাত্র কন্যা গিলিয়ান।
ম্যাক্লয়েড জর্জ ওয়াটসন'স কলেজে লেখাপড়া করেন এবং এডিনবার্গ বিশ্ববিদ্যালয় থেকে মেডিসিনে স্নাতক সম্পন্ন করেন। দ্বিতীয় বিশ্বযুদ্ধ চলাকালীন সময়ে ১৯৩৯ থেকে ১৯৪৫ সাল পর্যন্ত তিনি সেনাবাহিনীর রয়াল আর্মি মেডিকেল করপ্স-এ মেজর হিসেবে দায়িত্ব পালন করেন। ১৯৪১ সালে তিনি এডিনবার্গ বিশ্ববিদ্যালয়ে যোগ দেন এবং ১৯৪৭ সালে রয়াল কলেজ অব ফিজিশিয়ান্স অব এডিনবার্গের সদস্য হওয়ার প্রস্তাব পান। ১৯৫০ সালে তিনি এডিনবার্গের ওয়েস্টার্ন জেনারেল হাসপাতালে কনসালটেন্ট ফিজিশিয়ানের দায়িত্ব পান।
১৯৬৪ সালে ম্যাক্লয়েড মেডিকেল পাঠ্যপুস্তক "ক্লিনিকাল একজামিনেশন" লিখেন (পরবর্তীতে নাম বদলে "ম্যাক্লয়েড ক্লিনিকাল একজামিনেশন" রাখা হয়), ২০১৩ সালে বইটির ত্রয়োদশ সংস্করণ বের হয় এবং এখনো বইটি বিশ্বজুড়ে প্রচলিত। ১৯৬৪ সালে ফিজিশিয়ান স্যার স্ট্যানলি ডেভিডসন তাঁকে "ডেভিডসন'স প্রিন্সিপলস অ্যান্ড প্র্যাকটিস অফ মেডিসিন" বইটির মানোন্নয়নের প্রস্তাব দেন। এই বইটিও বিশ্বজুড়ে প্রচলিত এবং ম্যাকলয়েড এর ছয়টি সংস্করণে অবদান রাখেন। এই দুইটি পাঠ্যপুস্তক এডিনবার্গ-কে মেডিসিনের জগতে রাখতে বড় ভূমিকা পালন করে এবং বই দুইটি জাপানিজ এবং রাশিয়ান সহ অসংখ্য বিদেশী ভাষায় অনুবাদ হয়। ১৯৭১ সালে তিনি ওয়েস্টার্ন জেনারেল হাসপাতালের ইউনিভার্সিটি ডিপার্টমেন্ট অব মেডিসিনের ভাইস চেয়ারম্যান হিসেবে নিয়োগ প্রাপ্ত হন। তিনি ২০০৬ সালের এপ্রিল মাসে ৯০ বছর বয়সে এডিনবার্গে মৃত্যুবরণ করেন।
তিনি শিল্পের প্রতি আগ্রহী ছিলেন এবং তাঁর সংগ্রহে থাকা চমৎকার স্লাইড দিয়ে মেডিসিনের শৈল্পিক দিক আলোচনা করেছেন। এছাড়া তিনি ট্রাভার্স থিয়েটারের একজন অত্যন্ত আগ্রহী ভক্ত ছিলেন এবং দক্ষ বাগান নকশাকারী ও শৌখিন বাগান নির্মাতা ছিলেন।
এলিয়াস স্যামসন
জ্যাফরি লোগান স্কুইলো (জন্ম: নভেম্বর ২২, ১৯৮৭) হলেন একজন মার্কিন পেশাদার কুস্তিগীর, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে এলিয়াস স্যামসন নামে কুস্তি করেন।
যোগাযোগ (উপন্যাস)
যোগাযোগ রবীন্দ্রনাথ ঠাকুর রচিত একটি সামাজিক উপন্যাস। এটি ১৯২৯ সালে (আষাঢ়, ১৩৩৬ বঙ্গাব্দ) প্রকাশিত হয়। এটি প্রথমে ১৩৩৪ বঙ্গাব্দের আশ্বিন মাস থেকে ১৩৩৫ বঙ্গাব্দের চৈত্র মাস পর্যন্ত বিচিত্রা মাসিকপত্রে ধারাবাহিকভাবে প্রকাশিত হয়। প্রথম দুই সংখ্যায় এই উপন্যাসের শিরোনাম ছিল "দুই পুরুষ"। ১৩৩৪ বঙ্গাব্দের অগ্রহায়ণ সংখ্যায় রবীন্দ্রনাথ এই উপন্যাসের শিরোনাম পরিবর্তন করে নতুন শিরোনাম দেন "যোগাযোগ"।
চট্টোপাধ্যায় পরিবার (বিপ্রদাস) এক সময় অভিজাত ছিল। এখন পতনের দিকে। অন্যদিকে ঘোষাল পরিবার (মধুসূদন) নব্য ধনী ও উদ্ধত। এই দুই পরিবারে মধ্যে বিবাদ চলে আসেছে। কুমুদিনী বিপ্রদাসের বোন এবং মধুসূদনের স্ত্রী। ফলে তাকে উভয় দিক সামলাতে হয়। কুমুদিনী অভিজাত ঐতিহ্যে লালিত পালিত হয়েছে এবং পরিবারের নারীদের সাথে ধর্মীয় রীতিনীতি পালন করেছে। তার মনে স্বামী সম্পর্কে ধারণা হল স্বামী হবে দেবতুল্য, যাকে সে পূজা করবে। কিন্তু মধুসূদনের প্রতিপত্তি ও ক্ষমতা প্রদর্শনে সে একটু নড়েচড়ে যায়। সে বাল্যকাল থেকে কীভাবে একজন পতিভক্ত স্ত্রী হবে সে শিক্ষা গ্রহণ করেছে, কিন্তু বিয়ের পর তার মধ্যে মনস্তাত্বিক দ্বন্দ্ব শুরু হয়।
যোগাযোগ উপন্যাসটি অক্সফোর্ড ঠাকুর অনুবাদের অংশ হিসেবে ইংরেজি অনুবাদ করেন সুপ্রিয়া চৌধুরী। অনুবাদ গ্রন্থটি ২০০৬ সালে অক্সফোর্ড ইউনিভার্সিটি প্রেস থেকে প্রকাশিত হয়।
ররোনোয়া জরো
ররোনোয়া জরো () জনপ্রিয় জাপানি মাঙ্গা সিরিজ ওয়ান পিসের একটি চরিত্র। সিরিজটি লিখেছেন এবং চিত্রিত করেছেন ইচিরো ওডা। ১৯৯৭ সালে সাপ্তাহিক শনেন জাম্প ম্যাগাজিনে ওয়ান পিসের তৃতীয় চ্যাপ্টারে ররোনোয়া জরো চরিত্রটি প্রথম প্রকাশ পায়। সিরিজে মাংকি ডি লুফি মেরিন বেস এ জরোর জীবন বাঁচায়। পরিবর্তে জরো লুফির জলদস্যু দল স্ট্র হ্যাট পাইরেটস এ প্রথম সদস্য হিসেবে যোগদান করে বিশ্বের সেরা গুপ্তধন “ওয়ান পিস” খুজতে সাগর অভিযানে বেরোয়।। জরো একজন দক্ষ তলোয়ারবাজ। সে একইসাথে তিনটি তলোয়ার দিয়ে যুদ্ধ কৌশলে সুদক্ষ যার তৃতীয় তলোয়ারটি মুখ দিয়ে চালাতে হয়।
জরো এর একটি চোখ অগ্যাত কারনে বন্ধ ।
জিন্দর মহল
যুবরাজ সিং ধেসি (জন্ম: জুলাই ১৯, ১৯৮৬) হলেন একজন ইন্দো-কানাডীয় পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে জিন্দর মহল নামে কুস্তি করেন। তিনি হচ্ছেন বর্তমান ডাব্লিউডাব্লিউই চ্যাম্পিয়ন, এটি তার প্রথম রাজত্ব।
যখন তিনি ডাব্লিউডাব্লিউইতে প্রথম বারের মতো ছিলেন, তখন তিনি স্বল্প সময়ের জন্য তার দুলাভাই দ্য গ্রেট খালির সাথে সম্পর্ক স্থাপন করেন। তখন মহলকে সবচেয়ে ব্যবহারযোগ্য বর্ধন প্রতিভা হিসেবে চিহ্নিত করা হয়। তখন ৩এমবি গঠন করা হয়, একটি দল যেখানে একদল রকস্টার কুস্তিগীর ছিল। তারা হলেন: হিথ স্লেটার এবং ড্রিউ ম্যাকইন্টায়ার। ২০১৪ সালে ডাব্লিউডাব্লিউই হতে অব্যাহতি পাওয়ার পর, ২ বছর পর তিনি পুনরায় ডাব্লিউডাব্লিউইতে ফিরে আসেন। এই সময়ে তিনি তার শরীরের অনেক উন্নতি করেন এবং রেসেলম্যানিয়া ৩৩ এর পর কুস্তিতে তার নতুন অধ্যায় শুরু করেন। মহল মে ২০১৭ সালে ব্যাকলেশ (২০১৭) এ রেন্ডি অরটনকে হারিয়ে চ্যাম্পিয়ন হন। তিনি হচ্ছেন ডাব্লিউডাব্লিউইর ইতিহাসে ৫০তম ডাব্লিউডাব্লিউই চ্যাম্পিয়ন এবং প্রথম ভারতীয় বংশধর যিনি এই চ্যাম্পিয়নশিপটি জয়লাভ করেন। তিনি ২০১৮ এর শুরুতে ইউনাইটেড স্ট্যাটাস চ্যাম্পিয়ন হয় রুসেব ডেয় এবং রেন্ডি অরটন কে হারিয়ে, কিন্তু অবিলম্বে স্মাকডাউন ছেরে র তে যোগ দেয়,যেখানে সে কার্ট এঙেল এর তৈরি ম্যাচে জেফ হার্ডির কাছে হেরে যায়।
জামশেদ গুলজার কিয়ানি
জামশেদ গুলজার কিয়ানি (; ২০ জুলাই ১৯৪৪ - ১ নভেম্বর ২০০৮) পাকিস্তান সেনাবাহিনীর একজন জেনারেল ছিলেন, তিনি গোয়েন্দা কর্মকর্তা, রাওয়ালপিন্ডিস্থ ১০ কোরের অধিনায়ক এবং বেলুচ রেজিমেন্টের প্রধান অধিনায়ক (কর্নেল কমান্ড্যান্ট) ছিলেন। একজন মেধাবী এবং কর্মঠ সেনা কর্মকর্তা হিসেবে পরিগণিত জেনারেল কিয়ানি আলোচনায় আসেন সেনাসদর দপ্তরে প্রধান গোয়েন্দা কর্মকর্তা (গোয়েন্দা অধিদপ্তরের মহাপরিচালক) এবং ১০ কোরের অধিনায়ক হওয়ার পর। জামশেদকে সেনাশাসক জেনারেল পারভেজ মোশাররফ 'কেন্দ্রীয় পাবলিক সার্ভিস কমিশন' এর সভাপতির দায়িত্ব দিয়েছিলেন।
কিয়ানি ৩৮তম পিএমএ লং কোর্সের মাধ্যমে বেলুচ রেজিমেন্টে কমিশনপ্রাপ্ত হন ১৯৬৪ সালে। তিনি পরে ইসলামাদের ন্যাশনাল ডিফেন্স ইউনিভার্সিটি থেকে 'ওয়ার স্টাডিস' এর ওপর এমএসসি ডিগ্রী অর্জন করেন। তাকে সকল ভারত-পাকিস্তান যুদ্ধেই নামানো হয়েছিলো, ১৯৭১ সালে ক্যাপ্টেন হিসেবে তিনি পাকিস্তান সামরিক বাহিনীর ইস্টার্ন কমান্ডে (পূর্ব পাকিস্তানে) কর্মরত ছিলেন কিন্তু তাকে পরে পশ্চিম পাকিস্তানে ফিরিয়ে আনা হয় ইস্টার্ন কমান্ডের অধিনায়ক লে. জেনারেল এ এ কে নিয়াজির সঙ্গে তার সম্পর্কের অবনতির ফলে।
ঘটনাটির বহু বছর পরে জামশেদ বলেন যে, 'জেনারেল নিয়াজির পূর্ব পাকিস্তানে কোনো কিছুই নিয়ন্ত্রনে ছিলোনা, তিনি ইস্টার্ন সেনাদলের নেতৃত্বদানে পুরোপুরি ব্যর্থ ছিলেন।'
আর্নস্ট অ্যাডলফ গুইলেমিন
আর্নস্ট অ্যাডলফ গুইলেমিন একজন মার্কিন তড়িত প্রকৌশলী এবং কম্পিউটার বিজ্ঞানী।
গুইলেমিন ১৮৯৮ সালে উইসকন্সিনের গুইলেমিন জন্মগ্রহণ করেন। তিনি তড়িৎ প্রকৌশলে ইউনিভার্সিটি অব উইসকনসিন, ম্যাডিসন থেকে ১৯২২ সালে ব্যাচেলর অব সায়েন্স এবং এমআইটি থেকে ১৯২৪ সালে মাস্টার অব সায়েন্স ডিগ্রি অর্জন করেন। তিনি লুডউইগ ম্যাক্সিমিলান ইউনিভার্সিটি অব মিউনিখ থেকে ১৯২৬ সালে ডক্টরেট ডিগ্রি অর্জন করেন। তিনি ১৯২৮ সালে এমআইটি এর সহকারী অধ্যাপক নিযুক্ত হন। তিনি ১৯৩৬ সালে সহযোগী অধ্যাপক এবং ১৯৪৪ সালে পূর্ণ অধ্যাপক পদে উন্নীত হন। তিনি ১৯৬১ সালে আইইইই মেডেল অব অনার এবং ১৯৬২ সালে আইইইই জেমস এইচ মুলিগান জুনিয়র এডুকেশন মেডেল লাভ করেন।
মারিস ওয়েলেট
মারিস মিজানিন (জন্ম: জানুয়ারী ২১, ১৯৮৩) হলেন একজন কানাডীয় পেশাদার কুস্তিগীর, পেশাদার কুস্তি ম্যানেজার, অভিনেত্রী, নারী ব্যবসায়ী এবং গ্ল্যামার মডেল। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে মারিস নামে উপস্থিত হন। তিনি হচ্ছেন ২ বারের ডাব্লিউডাব্লিউই ডিভাস চ্যাম্পিয়ন। তিনি বর্তমানে তার বাস্তব জীবনের স্বামী দ্য মিজের ম্যানেজারের দায়িত্ব পালন করছেন।
মডেলিংয়ে বেশ কিছু বছর অতিক্রম হবার পর, ২০০৩ সালে তিনি মিস হাওয়াইয়ান ট্রপিক কানাডা এর বিজয়ী হন। ২০০৬ সালের আগস্টে ডাব্লিউডাব্লিউই ডিভা সার্চ নামক প্রতিযোগিতা জয়লাভ করার পর, পেশাদার কুস্তি প্রমোশন ডাব্লিউডাব্লিউইতে যোগদান করেন। ২০০৮ সালে ওহাইও ভ্যালি রেসলিংয়ে, ফ্লোরিডা চ্যাম্পিয়নশীপ রেসলিং এবং ডাব্লিউডাব্লিউইর উন্নয়নমূলক ব্রান্ডে কিছু সময় অতিক্রম করার পর তিনি ডাব্লিউডাব্লিউই স্ম্যাকডাউন ব্রান্ডে যোগদান করেন। ডিসেম্বর ২০০৮ সালে, মারিস প্রথম বারের মতো ডাব্লিউডাব্লিউই ডিভাস চ্যাম্পিয়নশীপটি জয়লাভ করেন, তখন তিনি প্রায় ৭ মাসের জন্য রাজত্ব করেন। উক্ত রাজত্বটি হচ্ছে ডাব্লিউডাব্লিউই ডিভাস চ্যাম্পিয়নশিপের ইতিহাসে তৃতীয় সর্বোচ্চ দিনের রাজত্ব। এপ্রিল ২০০৯ সালে, তিনি ডাব্লিউডাব্লিউই র ব্রান্ডের জন্য নির্বাচিত হন এবং ফেব্রুয়ারী ২০১০ সালে তিনি দ্বিতীয় বারের মতো ডাব্লিউডাব্লিউই ডিভাস চ্যাম্পিয়নশীপটি জয়লাভ করেন, তখন তিনি উক্ত চ্যাম্পিয়নশিপটি ২ বার জয়লাভ করা প্রথম নারীতে পরিণত হন। ২০১১ সালে ডাব্লিউডাব্লিউই হপ্তে অব্যাহতির পূর্বে, তিনি ডাব্লিউডাব্লিউই এনএক্সটির সহ-উপস্থাপক এবং টেড ডিবাইসের ম্যানেজারের দায়িত্ব পালন করেছেন। এপ্রিল ২০১৬ সালে, তিনি পুনরায় ডাব্লিউডাব্লিউইতে ফিরে আসেন এবং তার স্বামী দ্য মিজের ম্যানেজারের দায়িত্ব পালন করেন। অতঃপর তার স্বামী দ্য মিজ ডাব্লিউডাব্লিউই আন্তঃমহাদেশীয় চ্যাম্পিয়নশিপটি জয়লাভ করেন।
২০১১ সালে শেষার্ধে, তিনি "মারিস" নামক তার কাপড় এবং জুয়েলারী ব্রান্ডের নাম ঘোষণা করেন। পরবর্তীতে তিনি একজন স্থাবর সম্পত্তির নিযুক্তক হিসেবে কাজ করেন। নভেম্বর ২০১৬ সালে, তিনি ই!তে সম্প্রচারিত টিভি সিরিজ টোটাল ডিভাসে প্রধান সদস্য হিসেবে উপস্থিত হচ্ছেন।
দ্য সিং ব্রাদার্স
দ্য সিং ব্রাদার্স হলো একটি পেশাদার কুস্তি ট্যাগ টিম যেটি বাস্তব জীবনে দুই ভাই গুরভিন্দর এবং হারভিন্দরকে নিয়ে গঠিত। তারা বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তারা ডাব্লিউডাব্লিউই স্ম্যাকডাউন ব্র্যান্ডে যথাক্রমে সুনিল এবং সামির নামে কুস্তি করেন। তারা পূর্বে দ্য বলিউড বয়েজ নামে পরিচিত ছিলেন। তারা বর্তমানে জিন্দর মহলের ম্যানেজারের দায়িত্ব পালন করছেন।
জুলিয়াস অ্যাডামস স্ট্র্যাটন
জুলিয়াস অ্যাডামস স্ট্র্যাটন () (১৮ মে, ১৯০১ – ২২ জুন, ১৯৯৪) একজন মার্কিন তড়িৎ প্রকৌশলী এবং বিশ্ববিদ্যালয় প্রশাসক। তিনি ওয়াশিংটন বিশ্ববিদ্যালয়ে ভর্তি হন এবং ১ বছর পরে এমআইটিতে চলে যান।
এমআইটি থেকে ইলেকট্রিক্যাল ইঞ্জিনিয়ারিং এর উপর ১৯২৩ সালে স্নাতক এবং ১৯২৬ সালে স্নাতকোত্তর পাশ করেন। ১৯২৭ সালে ইটিএইচ জুরিখ হতে ডক্টরেট ডিগ্রি গ্রহণ করেন।
১৯৪১ সালে পদার্থবিজ্ঞানের McGraw-Hill সিরিজের "ইলেক্ট্রোম্যাগনেটিক থিওরি (Electromagnetic Theory)" তিনি প্রকাশ করেন যা আইইইই দ্বারা পুনরায় ইস্যু করা হয়।
তিনি ১৯৫৯ থেকে ১৯৬৬ সাল পর্যন্ত এমআইটির প্রেসিডেন্ট হিসেবে দায়িত্ব পালন করেন। এছাড়াও তিনি এমআইটির বিভিন্ন পদে চাকরী করেন। ১৯৪৯ সালে তিনি প্রভোস্ট, ১৯৫১ সালে ভাইস প্রেসিডেন্ট এবং ১৯৫৬ সালে চ্যান্সেলর হিসেবে দায়িত্ব পালন করেন। তিনি ফর্ড ফাউন্ডেশনের চেয়ারম্যান হিসেবে ১৯৬৪ থেকে ১৯৭১ পর্যন্ত দায়িত্ব পালন করেন।
১৯৬৭ সালে কংগ্রেসের দ্বারা প্রতিষ্ঠিত "Commission on Marine Sciences, Engineering and Resources" কমিশনে তিনি দায়িত্ব পালন করেন। ১৯৬৯ সালে কমিশন "Our Nation and the Sea" একটি রিপোর্ট প্রকাশ করে যাতে যুক্তরাষ্ট্র এবং বহিঃবিশ্বের সুমদ্র বিজ্ঞান এবং ব্যবস্থা সম্পর্কে বলা হয়। পরবর্তীতে কমিশনটি স্ট্র্যাটন কমিশন নামে পরিচিতি পায়।
স্ট্র্যাটন জাতীয় ইঞ্জিনিয়ারিং একাডেমির প্রতিষ্ঠাতা সদস্য ছিলেন।
১৯৬৬ সালে স্ট্র্যাটন "Science and the Educated Man: Selected Speeches of Julius A. Stratton" (Cambridge, Mass.: MIT Press, 1966), 
তার বক্তব্যগুলো তুলে ধরেন। বইটির ভূমিকা লেখেন এমআইটি এর আরেক প্রফেসসর এল্টিং ই. মরিসন।
জুলিয়াস অ্যাডামস স্ট্র্যাটনের সম্মানে এমআইটি স্টুডেন্ট সেন্টারের ৮৪ নং ম্যাসাচুসেটস অ্যাভেন্যু তার নামে নামকরণ করে। তিনি ১৯৫৭ সালে আইইইই মেডেল অব অনার এবং ১৯৬১ সালে ফ্যারাডে মেডেল লাভ করেন।
দ্য নিউ ডে (পেশাদার কুস্তি)
দ্য নিউ ডে হলো একটি পেশাদার কুস্তি ট্যাগ টিম যেটি বিগ ই, কফি কিংস্টন এবং জেভিয়ের উডসকে নিয়ে গঠিত। তারা বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তারা ডাব্লিউডাব্লিউই স্ম্যাকডাউন ব্র্যান্ডে কুস্তি করেন। তারা হচ্ছেন ২ বারের ডাব্লিউডাব্লিউই ট্যাগ টিম চ্যাম্পিয়ন। তাদের দ্বিতীয় রাজত্বে তারা ডাব্লিউডাব্লিউইর ইতিহাসে সবচেয়ে বেশি দিন (৪৮৩ দিন) উক্ত চ্যাম্পিয়নশিপে রাজত্ব করা চ্যাম্পিয়নে পরিণত হয়। দ্য নিউ ডে তাদের চ্যাম্পিয়নশিপটি ফ্রি-বার্ড নিয়মে রাজত্ব করেছে, যার ফলে তাদের দলের তিনজনই চ্যাম্পিয়ন হিসেবে পরিগণিত হয়েছে।
উইলিয়াম লিটেল এভারিট
উইলিয়াম লিটেল এভারিট একজন মার্কিন প্রকৌশলী, শিক্ষক এবং ন্যাশনাল অ্যাকাডেমি অব ইঞ্জিনিয়ারিং এর প্রতিষ্ঠাতা সদস্য।
এভারিট ১৯০০ সালের ১৪ এপ্রিল ম্যারিল্যান্ডের বাল্টিমরে জন্মগ্রহণ করেন। তিনি কর্নেল ইউনিভার্সিটি থেকে তড়িৎ প্রকৌশলে ১৯২২ সালে ইই ডিগ্রি অর্জন করেন। তিনি মিশিগান বিশ্ববিদ্যালয় থেকে তড়িৎ প্রকৌশলে ১৯২৬ সালে মাস্টার্স ডিগ্রি অর্জন করেন। তিনি ওহিও স্টেট ইউনিভার্সিটি থেকে ১৯৩৩ সালে পিএইচডি ডিগ্রি অর্জন করেন। তিনি ১৯২৬ সালে ওহিও স্টেট ইউনিভার্সিটি তে সহকারী অধ্যাপক হিসেবে যোগদান করেন। তিনি ১৯২৯ সালে সহযোগী অধ্যাপক এবং ১৯৩৩ সালে পূর্ণ অধ্যাপক পদে উন্নীত হন। তিনি ১৯৪৪ থেকে ১৯৪৯ সাল পর্যন্ত ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক হিসেবে কর্মরত ছিলেন। তিনি ১৯৫৪ সালে আইইইই মেডেল অব অনার লাভ করেন।
ইচিরো ওডা
ইচিরো ওডা (জাপানি: 尾田 栄一郎) (জন্ম: জানুয়ারি ১, ১৯৭৫) একজন স্বনামধন্য জাপানি মাঙ্গা চিত্রশিল্পী। তিনি অনেক মাঙ্গা লিখেছেন এবং চিত্রিত করেছেন। তবে মাঙ্গা সিরিজ ইতিহাসের সর্বকালের সেরা ওয়ান পিস (১৯৯৭-বর্তমান) সিরিজের জন্য তিনি সুপরিচিত। জুন ২০১৭ পর্যন্ত ওয়ান পিস সিরিজ সারা বিশ্বে ৪১৬ মিলিয়ন কপি প্রকাশ হয়েছে, যা ইতিহাসের সর্বাধিক বিক্রিত মাঙ্গা সিরিজের রেকর্ড। ওয়ান পিস সিরিজের জনপ্রিয়তার জন্য ওডাকে মাঙ্গা ইতিহাস পরিবর্তনের অন্যতম মাঙ্গা চিত্রশিল্পীর মধ্যে বিবেচনা করা হয়।
ভূজপুর শরিয়তুল উলুম দাখিল মাদ্রাসা
ভূজপুর শরিয়তুল উলুম দাখিল মাদ্রাসা বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার ভূজপুর ইউনিয়নে অবস্থিত।
মাওলানা ফজলুল করিম সাহেব মাদ্রাসায় জায়গা দান ও শিক্ষা বিস্তারে এলাকার বিত্তশালী লোকদের আর্থিক সহায়তায় ১৯৩৭ সালে মাদ্রাসাটি প্রতিষ্ঠা করেন।
প্রতিষ্ঠানের অধ্যক্ষ জনাব মোহাম্মদ মোরশেদ খান।
মাদ্রাসায় একটি তিনতলা বিশিষ্ট এতিমখানা ও শ্রেণীকক্ষ, একটি একতলা শ্রেণীকক্ষ এবং দুইতলা অফিস কক্ষ রয়েছে।
এটি একটি দাখিল (মাধ্যমিক) পর্যায়ের শিক্ষা প্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে।
বিগত বছরের পাশের হার ৯০%।
যোগাযোগ (২০১৫-এর চলচ্চিত্র)
যোগাযোগ শেখর দাস পরিচালিত ২০১৫ সালে ভারতীয় বাংলা ভাষার নাট্য চলচ্চিত্র। রবীন্দ্রনাথ ঠাকুর রচিত ১৯২৯ সালের "একই নামের" উপন্যাস অবলম্বনে চলচ্চিত্রটি নির্মিত হয়েছে। এতে প্রধান চরিত্রে অভিনয় করেছেন শুভলগ্না মুখার্জী, ব্রাত্য বসু, অনন্যা চ্যাটার্জী, লকেট চ্যাটার্জী ও অর্জুন চক্রবর্তী।
যোগাযোগ চলচ্চিত্রটি ২০১৫ সালের ৮ মে রবীন্দ্রনাথ ঠাকুরের ১৫৪তম জন্মবার্ষিকীতে ভারতে মুক্তি পায়।যোগাযোগ চলচ্চিত্রের সঙ্গীত পরিচালনা করেছেন পণ্ডিত দেবজ্যোতি বসু। গানে কণ্ঠ দেন শ্রেয়া ঘোষাল, কৌশিকী চক্রবর্তী, জয়তী চক্রবর্তী, অর্জুন চক্রবর্তী, ও সাহেব চ্যাটার্জী।
দ্য টাইমস অব ইন্ডিয়ার চলচ্চিত্র সমালোচক মধুশ্রী ঘোষ ছবিটিকে ৫ তারকার মধ্যে ৩ তারকা প্রদান করেন এবং বলেন "যোগাযোগ অবশ্য দর্শনীয় একটি চলচ্চিত্র এর অভিনয়শিল্পীদের অভিনয়ের জন্য।"
তিনি ব্রাত্য বসু, শুভলগ্না মুখার্জী ও অনন্যা চ্যাটার্জীর অভিনয়ের প্রশংসা করেন।
এমানুয়েল মাক্রোঁ
এমানুয়েল জঁ-মিশেল ফ্রেদেরিক মাক্রোঁ (; জন্ম: ২১ ডিসেম্বর, ১৯৭৭), অথবা "ইমানুয়েল ম্যাক্রন", একজন ফরাসি রাজনীতিবিদ এবং পঞ্চম ফরাসি প্রজাতন্ত্রের ৮ম রাষ্ট্রপতি। রাজনীতিতে অভিষেকের আগে তিনি ছিলেন একজন সরকারি চাকরিজীবী ও ইনভেস্টমেন্ট ব্যাঙ্কার। মাক্রোঁ প্যারিস নাঁতের বিশ্ববিদ্যালয় থেকে দর্শনে পড়াশোনা করেন। তিনি ইন্সপেক্টর অফ ফাইনান্স এর দায়িত্ব পালন করেন এবং পরবর্তীতে রথচাইল্ড এ ইনভেস্টমেন্ট ব্যাঙ্কার হিসাবে যোগ দেন।
সাবেক রাষ্ট্রপতি ফ্রঁসোয়া ওলঁদ-এর সময় মাক্রোঁ উপ মহাসচিব হিসাবে ২০১২ কাজ করেন এবং ২০০৬ থেকে ২০০৯ ফ্রান্সের সোশালিস্ট পার্টিতে ছিলেন। ২০১৪ সালে তিনি অর্থনীতি, ইন্ডাস্ট্রি ও ডিজিটাল এফ্যেয়ারস এর মন্ত্রি হিসাবে দায়িত্ব পালন করেছেন। নভেম্বর ২০১৬ সালে মাক্রোঁ ফ্রান্সের রাষ্ট্রপতি নির্বাচনে প্রতিযোগিতা করার জন্য মন্ত্রির পদ থেক ইস্তফা দেন। ৭ মে ২০১৭ নির্বাচনে মাক্রোঁ রাষ্ট্রপতি নির্বাচনে জয়লাভ করেন।
ফ্রান্সের ইতিহাসে মাক্রোঁ সবচেয়ে তরুন রাষ্ট্রপতি হিসাবে যায়গা করে নিয়েছেন ৩৯ বৎসর বয়সে।
কাজি হেয়াত মামুদ
হেয়াত মামুদ (১৬৯৩-১৭৬০) ছিলেন মধ্যযুগের বাঙালী কবি।
মামুদ ১৬৯৩ সালে রংপুর জেলার ঘোড়াঘাটের অধীন ঝাড়বিশিলা গ্রামে জন্ম নেন। তাঁর পিতা শাহ কবীর ছিলেন ঘোড়াঘাট সরকারের দেওয়ান এবং তিনি নিজে ছিলেন ওই সরকারের কাজী। ব্যক্তিজীবনে তিনি সাধক ও সাত্ত্বিক পুরুষ ছিলেন এবং সূফী সাধনার প্রতি ছিল তাঁর গভীর অনুরাগ।
তিনি মোট চারটি কাব্য রচনা করেন। হেয়াত মামুদ জন্মগত ভাবে রংপুরের অধিবাসী থাকায় তাঁর সাহিত্যে রংপুর অঞ্চলের ভাষা ও ভাষারীতির ব্যবহার রয়েছে। "জঙ্গনামা" (১৭২৩) কাব্যগ্রন্থে রয়েছে কারবালার বিষাদময় কাহিনীর বিবরণ। এটি মূলত ফারসি কাব্যের অনুসরণে রচিত। "সর্বভেদবাণী" (১৭৩২) কাব্যে রয়েছে নীতিকথামূলক বয়ান। মামুদ সংস্কৃত পঞ্চতন্ত্র কাব্যের ফারসি অনুবাদ মফরেহুল-কুলুব থেকে এর উপাদান সংগ্রহ করেন।
”যার বিদ্যা নাই সে জানে না ভাল মন্দ, শিরে দুই চক্ষু আছে তথাপি সে অন্ধ” - তাঁর বহুলপ্রচলিত অনেক আধ্যাতিক বানীর মধ্যে একটি।কবি হেয়াত মামুদের সম্মানে বেগম রোকেয়া বিশ্ববিদ্যালয়ের একটি ভবনের নামকরণ করা হয়েছে "কবি হেয়াত মামুদ ভবন"।
ধারণা করা হয় আনুমানিক ১৭৬০ সালে তিনি মৃত্যু বরণ করেন। প্রতি বছর ঝাড়বিশিলায় কবির মাজার প্রাঙ্গণে বিভিন্ন কর্মসূচির মাধ্যমে কবির জন্ম ও মৃত্যুবার্ষিকী ১৭ ফেব্রুয়ারি পালিত হয়ে আসছে। এছাড়াও সরকারি জেলা পরিষদের উদ্যোগে কবির স্মৃতি কেন্দ্র স্থাপিত করা হয়েছে।
জাগো হুয়া সাভেরা
জাগো হুয়া সাভেরা আখতার জং কারদার পরিচালিত ১৯৫৯ সালের পাকিস্তানী চলচ্চিত্র। মানিক বন্দ্যোপাধ্যায় রচিত ১৯৩৬ সালের "পদ্মা নদীর মাঝি" উপন্যাস অবলম্বনে ছবিটির চিত্রনাট্য রচনা করেছেন ফয়েজ আহমেদ ফয়েজ। এতে প্রধান চরিত্রে অভিনয় করেছেন আনিস, তৃপ্তি মিত্র, কাজী খালেক, জুরাইন লক্ষ্মী, ও মীনা লতিফ।
চলচ্চিত্রটি ১৯৫৯ সালের ৮ মে পাকিস্তানে মুক্তি পায়। ছবিটি সেরা বিদেশী ভাষার চলচ্চিত্র হিসেবে একাডেমি পুরস্কারের জন্য পাকিস্তানী নিবেদন হিসেবে জমা দেওয়া হয়, কিন্তু মনোনীত হয় নি। ছবিটি ১ম মস্কো আন্তর্জাতিক চলচ্চিত্র উৎসব থেকে স্বর্ণ পদক অর্জন করে।জাগো হুয়া সাভেরা চলচ্চিত্রটি তৎকালীন অবিভক্ত পাকিস্তানে (বর্তমান স্বাধীন পাকিস্তান ও বাংলাদেশ) নির্মিত হয়। ছবিটি তৎকালীন পূর্ব পাকিস্তানের ঢাকায় পূর্ব পাকিস্তান চলচ্চিত্র উন্নয়ন কর্পোরেশনে নির্মিত হয় এবং পরিচালনা করেন তৎকালীন পশ্চিম পাকিস্তানের লাহোরের পরিচালক আখতার জং কারদার। ছবিটি উর্দু ভাষায় নির্মিত হয়, যা তখন পশ্চিম পাকিস্তানের জনগণের ভাষা ছিল। কারদার তার সহকারী পরিচালক হিসেবে নির্বাচন করেন পূর্ব পাকিস্তান থেকে জহির রায়হানকে।
চলচ্চিত্রটি মানিক বন্দ্যোপাধ্যায় রচিত ১৯৩৬ সালের "পদ্মা নদীর মাঝি" উপন্যাস অবলম্বনে নির্মিত হয়। কারদার ছবিটির নির্মাণ কাজ শুরু করেন ১৯৫৮ সালে। তখন পাকিস্তানের রাজনীতির পট পরিবর্তন হতে শুরু করে। ছবিটি সাদাকালোয় ধারণ করা হয়। শুটিং হয় মানিকগঞ্জের কাছে মেঘনা নদীর পাড়ে।
জাগো হুয়া সাভেরা চলচ্চিত্রের সঙ্গীত পরিচালনা করেছেন তিমির বরণ। গীত রচনা করেছেন ফয়েজ আহমেদ ফয়েজ।
চলচ্চিত্রটি মুক্তির তিনদিন পূর্বে পাকিস্তানের নতুন সরকার (আইয়ুব খানের অধীনে) তা বন্ধের নির্দেশ দেন। চিত্রনাট্যকার ফয়েজ আহমেদ ফয়েজ পরবর্তীতে তার সমাজতান্ত্রিক মতাদর্শের কারণে জেলে যান। অভিনেত্রী তৃপ্তি মিত্র এবং তার স্বামী শম্ভু মিত্রও বাম-ঘরানার রাজনীতির সাথে জড়িত ছিলেন, এবং ১৯৪০ এর দশকে বামপন্থি ইন্ডিয়ান পিপল্‌স থিয়েটার অ্যাসোসিয়েশনের সদস্য ছিলেন। ছবিটি লন্ডনে প্রিমিয়ার হলে যুক্তরাজ্যে নিযুক্ত পাকিস্তানী হাই কমিশনার পাকিস্তান সরকারের নিষেধাজ্ঞা অমান্য করে ছবির প্রদর্শনীতে অংশগ্রহণ করেন।
ছবিটি ১৯৫৯ সালে ১ম মস্কো আন্তর্জাতিক চলচ্চিত্র উৎসবে প্রদর্শিত হয় এবং স্বর্ণ পদক লাভ করে।
মাটির পাহাড়
মাটির পাহাড় মহিউদ্দিন পরিচালিত ১৯৫৯ সালের বাংলাদেশী নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন সৈয়দ শামসুল হক। এটি তৎকালীন পূর্ব পাকিস্তান চলচ্চিত্র উন্নয়ন কর্পোরেশন থেকে নির্মিত প্রথম চারটি চলচ্চিত্রের একটি। ছবিটি প্রযোজনা করেছেন সৈয়দ মোহাম্মদ পারভেজ এবং পরিবেশিত হয় স্টার ফিল্ম ডিস্টিবিউটর্সের ব্যানারে। এতে প্রধান চরিত্রে অভিনয় করেছেন কাফি খান, সুলতানা জামান, সুমিতা দেবী ও আনিস।
চলচ্চিত্রটি ১৯৫৯ সালের ২৮ আগস্ট পূর্ব পাকিস্তানে মুক্তি পায়।শেখ মুজিবুর রহমান বাংলা চলচ্চিত্রের উন্নয়নের লক্ষ্যে ১৯৫৭ সালের ৩ এপ্রিল প্রাদেশিক আইন পরিষদে পূর্ব পাকিস্তান চলচ্চিত্র উন্নয়ন সংস্থা বিল উত্থাপন করেন। এই বিল পাশ হলে ঢাকায় চলচ্চিত্র উন্নয়ন সংস্থা প্রতিষ্ঠিত হয়। এই সংস্থা থেকে প্রথম যে চারটি চলচ্চিত্র নির্মাণের উদ্যোগ নেওয়া হয় তাদের মধ্যে এটি একটি। এই ছবির পোস্টারের নকশা করেন সুভাষ দত্ত।
মাটির পাহাড় চলচ্চিত্রের সঙ্গীত পরিচালনা করেছেন সমর দাস।
আকিরা তোরিয়ামা
আকিরা তোরিয়ামা (জাপানি: 鳥山 明) (জন্ম: এপ্রিল ৫, ১৯৫৫) একজন জাপানি মাঙ্গা চিত্রশিল্পী এবং ভিডিও গেম শিল্পী। তিনি অনেক মাঙ্গা লিখেছেন এবং চিত্রিত করেছেন। তিনি প্রথমবারের মতো মূলধারার স্বীকৃতি অর্জন করেন তার অত্যন্ত সফল মাঙ্গা ডাঃ স্লাম্পের জন্য। তবে তার সেরা কাজ ড্রাগন বল মাঙ্গার জন্য তিনি সুপরিচিত। এছাড়া তিনি বিভিন্ন জনপ্রিয় ভিডিও গেমসের জন্য চরিত্র ডিজাইনারের কাজ করেছেন, যেমনঃ ড্রাগন কোয়েস্ট সিরিজ, ব্লু ড্রাগন এবং ক্রনো ট্রিগার। তোরিয়ামাকে মাঙ্গা ইতিহাস পরিবর্তনের অন্যতম মাঙ্গা চিত্রশিল্পীদের মধ্যে বিবেচনা করা হয়, কারন তার কাজ অত্যন্ত প্রভাবশালী এবং জনপ্রিয়, বিশেষ করে ড্রাগন বল, যা অনেক মাঙ্গা চিত্রশিল্পীর অনুপ্রেরণার উত্স হিসাবে উল্লেখ্য।
তিনি ১৯৮১ সালে ডাঃ স্লাম্পের জন্য শ্রেষ্ঠ শোনেন বা শোগো মাঙ্গা, শোগাকুকান মাঙ্গা পুরস্কার অর্জন করেন, এবং এটি জাপানে ৩৫ মিলিয়ন কপি বিক্রি হয়। তার পরবর্তী সিরিজ ড্রাগন বল, বিশ্বের সবচেয়ে জনপ্রিয় এবং সফল মাঙ্গা সিরিজের অন্যতম। ড্রাগন বল বিশ্বব্যাপী ২৪০ মিলিয়নের বেশি কপি বিক্রিত হিসেবে সর্বকালের দ্বিতীয় সেরা বিক্রিত মাঙ্গা। ১৯৮০-এর দশকের মাঝামাঝি এবং ১৯৯০-এর দশকের মাঝামাঝি সময়ে মাঙ্গা সর্বাধিক প্রচার হওয়ার প্রধান কারণ হিসেবে ড্রাগন বলকে বিবেচনা করা হয়।
দ্য উসোস
দ্য উসোস হলো একটি সামোয়ান মার্কিন পেশাদার কুস্তি ট্যাগ টিম যেটি বাস্তব জীবনে দুই যমজ ভাই জে উসো এবং জিমি উসোকে (জন্ম: আগস্ট ২২, ১৯৮৫) নিয়ে গঠিত। তারা বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তারা ডাব্লিউডাব্লিউই স্ম্যাকডাউন ব্র্যান্ডে কুস্তি করেন। তারা ২ বারের ডাব্লিউডাব্লিউই ট্যাগ টিম চ্যাম্পিয়ন ছিলেন। তারা হচ্ছেন বর্তমান এবং সবচেয়ে বেশি দিন রাজত্ব করা ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন।
কফি কিংস্টন
কফি নাহাজে সার্কোডি-মেনসাহ (জন্ম: আগস্ট ১৪, ১৯৮১) হলেন ঘানা-মার্কিন পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে কফি কিংস্টন নামে কুস্তি করেন। তিনি বর্তমানে দ্য নিউ ডে এর সদস্য, যেখানে তার সাথে রয়েছেন বিগ ই এবং জেভিয়ের উডস।
ডাব্লিউডাব্লিউইতে অভিষেকের পর থেকে, কিংস্টন সর্বমোট ১২টি চ্যাম্পিয়নশিপ জয়লাভ করেছেন। তিনি ৪ বার ডাব্লিউডাব্লিউই আন্তঃমহাদেশীয় চ্যাম্পিয়নশিপ, ৩ বার ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ, রেকর্ড ৪ বার ডাব্লিউডাব্লিউই ট্যাগ টিম চ্যাম্পিয়নশিপ (১ বার এভান বোর্নের সাথে, ১ বার আর-ট্রুথের সাথে এবং ২ বার বিগ ই ও জেভিয়ের উডসের সাথে) এবং ১ বার ওয়ার্ল্ড ট্যাগ টিম চ্যাম্পিয়নশিপ (সিএম পাঙ্কের সাথে)। টিন তার ডাব্লিউডাব্লিউই ট্যাগ টিম চ্যাম্পিয়নশিপের দ্বিতীয় রাজত্বে দ্য নিউ ডের সদস্য হিসেবে ডাব্লিউডাব্লিউই সবচেয়ে বেশি দিন রাজত্ব করা ট্যাগ টিম চ্যাম্পিয়নে পরিণত হন। তিনি রয়্যাল রাম্বালের ব্যাটেল রয়ালে তার নিষ্কাশনের উদ্ভাবনী উপায়ের জন্য অধিক পরিচিত।